
A tanulás okozta stressz felmérése a nagyváradi magyar középiskolások körében

Kulcsszavak: stressz, tanulás, elemzés, diákok
Jelen kutatásban 4 nagyváradi magyar tannyelvű osztályokkal rendelkező középiskolában mértük fel, hogy mekkora a tanintézményben megélt stressz mértéke a diákok körében.
Az online kérdőívünkre 2024. január 8–13. között összesen 364 teljes kitöltés érkezett. A lányok esetében a magas (77%), míg a fiúk esetében az alacsony (67,3%) stressz-szint jellemző. Az eredményeket évfolyamokra, szakokra és iskolákra bontva is bemutatjuk. A feleltetés-rögtönzés, a szoros határidők és a vártnál kisebb jegy szerzése a leggyakoribb stresszfaktor.
Megküzdési stratégiaként sokan a zenehallgatás, a videójátékok vagy az imádkozás felé fordulnak, de káros szokások is megjelennek a listán. Végezetül arra tettünk javaslatot, hogy az oktatási rendszer hogyan készítse fel a diákokat a stressz kezelésére.



